19/07/2010 | Administración LocalMunicipal
Ames
Aprobación definitiva das modificacións dos regulamentos das escolas infantís municipais “O Bosque” e “A Madalena” do Concello de Ames

Habendo quedado definitivamente aprobadas en sesión plenaria de 1 de xullo de 2010 as modificacións os regulamentos de funcionamento de réxime interior das escolas infantís municipais O Bosque e A Madalena, sométese a exposición pública os textos definitivos de ambos regulamentos os efectos da súa entrada en vigor. O presente regulamento ten por obxecto establecer a organización e o funcionamento da Escola Infantil Municipal “ O Bosque” do Concello de Ames permitindo a mellora constante das relacións entre a dirección da Escola, os pais, nais ou titores, os/as educadores/as e a administración titular do centro, así como o procedemento de adxudicación de prazas e as condicións de uso. Constitúe o ámbito de aplicación do presente regulamento o Concello de Ames, concretamente á Escola Infantil Municipal “ O Bosque”, empregado como equipamento diúrno de caracter educativo/asistencial e dirixido á poboación infantil de 0 a 3 anos. A Escola Infantil Municipal “ O BOSQUE “ está situada na estrada que vai de Bertamiráns a Negreira, moi preto do centro urbano ( Av. da Peregrina, nº 28- BERTAMIRANS). Pódese acceder a ela tanto a pé coma en coche. O teléfono é o 981 891 111, o número de Fax 981 884 686 e o correo electrónico eibertamirans@concellodeames. org. A representante e responsable do correcto funcionamento do centro é a Directora Pedagóxica que depende orgánica e funcionalmente da Concellaría de Educación do Concello. A Escola Infantil Municipal “O BOSQUE” é de titularidade municipal, xestionada polo propio concello e o seu responsable legal é o Alcalde de Ames. Está subvencionada polo propio concello e, ao mesmo tempo, recibe unha subvención para o mantemento da Consellaría de Traballo e Benestar, estando inscrita no Rexistro de entidades prestadoras de servizos sociais co número E-608 (RUEPSS). A Escola Infantil Municipal “O BOSQUE” está xestionada directamente polo Concello de Ames e funciona desde o ano 1994. O principal obxectivo da nosa Escola é estimular o desenvolvemento harmónico e integral dos/as nenos/as nos seus primeiros anos de vida sen esquecer a parte asistencial establecida para este tramo de idade. Realizando ademais unha importante labor de apoio á función educativa da propia familia. A escola infantil Municipal “O BOSQUE” atende o primeiro ciclo de Educación Infantil (0 a 3 anos) ofertando un máximo de 115 prazas repartidas en oito unidades da seguinte forma: Dúas unidades: 0 - 1: 8 prazas por unidade Tres unidades: 1 - 2: 13 prazas por unidade Tres unidades: 2 - 3: 20 prazas por unidade Reservaranse cinco prazas para aqueles casos que, previo estudio dos servizos sociais do concello, se consideren de emerxencia, as cales repartiranse do seguinte xeito: 2 para os grupos de 2 a 3 anos, 2 para os grupos de 1 a 2 anos e 1 para os grupos de 0 a 1 anos - A Escola Infantil Municipal “ O Bosque” prestará os seus servizos, de setembro a xuño, ámbolos dous incluídos, de luns a venres en horario de 7:30 da mañá a 20:15 da tarde. - Nos meses de xullo e agosto, a Escola prestará servizos de luns a venres en horario de 7:30 da mañá a 18:00 da tarde. - Serán festivos da escola os establecidos no calendario laboral polo Estado e a Comunidade Autónoma e os festivos locais que son os que aproba cada ano a corporación local e que estarán expostos no taboleiro de anuncios do centro. - A escola pechará ás 14 horas os seguintes días: 24 de decembro, 31 de decembro, 5 de xaneiro e o martes de Antroido ( cando non sexa festivo local). Os nenos e nenas tamén deberán ser recollidos ás 14 horas os días nos que se celebren as festas na escola e as datas serán notificadas por circular a tódolos usuarios e usuarias (Festival de Nadal, Antroido, Fin de Curso,.). - O tempo máximo de permanencia na Escola Infantil Municipal será de 8 horas, agás casos excepcionais debidamente xustificados por os cales incrementarán o importe a pagar mensualmente en 13,75 €/ hora. A escola prestará servizo de: Almorzo: ata as 9:00 ( deberán traelo da casa) Xantar de 12:00 a 13:15 horas Prazas dispoñibles: 30 prazas para 1 a 2 anos 40 prazas para 2 a 3 anos Sesta * Só durmirán na escola aqueles nenos/as que utilicen o servizo de comedor. Merenda de 16:30 a 17:00 horas Prazas dispoñibles: 15 prazas para 1 a 2 anos 25 prazas para 2 a 3 anos * Se en algunha convocatoria se puideran poñer á disposición dos usuarios máis prazas de comedor e merenda que as establecidas neste regulamento, será a dirección do centro a encargada de ofertar ditas prazas. Os horarios de comedor e merendas poderán ser modificados en algunhas datas do ano por razóns de servizo. Será a directora do centro a encargada da modificación dos mesmos. Tendo que avisar con antelación aos pais/nais. - O menú de cada xornada estará exposto no taboleiro de anuncios cun prazo dunha semana de antelación. - Os/As nenos/as que utilicen o servizo de comedor ou merenda deberán estar na escola media hora antes da hora asignada para cada comida ou merenda. Os usuarios fixos de comedor ou merenda que non utilicen o servizo deberán avisar con antelación ou ben o mesmo día antes das 9:00 da mañá. Se non se avisa, pagará o custo da comida dese día coma se fose un usuario ocasional. Así mesmo aqueles usuarios que por razóns de enfermidade ou outras leven un tempo sen acudir á escola, deberán avisar da súa reincorporación coa mesma antelación, senón non poderán utilizar ese mesmo día o servizo de comedor. -En caso de ter mais solicitudes que número de prazas para o comedor utilizarase para a adxudicación o orden de baremación das solicitudes. - En caso de dispoñibilidade de prazas, poderán usar o comedor eventualmente os nenos que así o precisen, pagando a cota establecida por días soltos. Deberán avisar o día antes ou o mesmo día antes das 9:00 da mañá. Aqueles usuarios/as que teñan concedida a praza de comedor ou merenda e non a utilicen diariamente, notificaráselle por escrito a perda do dereito a dita praza. - Os xoves celebraranse os cumpreanos dos/as nenos/as que cumpriron anos nesa semana. As familias non traerán nada da casa. -No caso de que existan prazas vacantes, a escola poderá ofertar, durante os meses de xullo e agosto, un servizo de “ESCOLA INFANTIL DE VERÁN” (ver anexo II) Os requisitos de idade que deberán cumprir os nenos serán os seguintes: Idade mínima: ter feitos os tres meses na data de ingreso agás situacións específicas ( deberanse acreditar co informe previo e favorable de Servizos Sociais). Idade máxima: Tres anos (agás casos excepcionais recollidos na lexislación vixente). Os nenos e nenas poderán ser usuarios do servizo ata o momento da incorporación á educación infantil de segundo ciclo. - O procedemento de reserva de praza e de ingreso será informado anualmente desde a Comisión de Baremación, presidida polo Concelleiro/a de Educación. - O prazo de presentación de solicitudes de reserva de praza farase do 1 ao 15 de marzo. Os pais/nais/titores dos nenos e nenas matriculados/as con praza nesta Escola Infantil Municipal presentarán a solicitude de reserva de praza nas oficinas da mesma escola. Nestas oficinas facilitaráselles o impreso correspondente. Estas irán acompañadas do certificado de empadroamento e convivencia, do modelo de aceptación das bases do regulamento e da autorización para a consulta de datos en Facenda. Aqueles alumnos/as que fosen admitidos con anterioridade e sigan cumprindo os requisitos establecidos neste regulamento, terán garantido o acceso aos novos cursos sen necesidade de someterse a ningún proceso de admisión. Tendo que acreditar, en todo caso, o mantemento das condicións económicas, familiares e laborais que permitan establecer as cuotas e descontos correspondentes. Para a reserva de praza é requisito imprescindible estar ao día no pagamento das cotas mensuais na data de presentación da solicitude calquera que sexa o curso escolar. O prazo de presentación de solicitudes de novo ingreso, farase nas oficinas da Escola Infantil Municipal “ O Bosque”, do 1 ao 15 do mes de abril en horario de 9:00 a 14:00 horas. - Terán preferencia para obter praza na Escola Infantil, aqueles nenos/as empadroados/as no Concello - Reserva de praza para fillos/as do persoal que preste servizo na escola. Unha vez adxudicadas as prazas de reserva ordinaria, terán preferencia na adxudicación das vacantes existentes para o centro onde prestan servizo a nai, pai, titor/a legal, sobre os solicitantes de novo ingreso, en calquera das baremacións. Se o/a traballador/a non puidera solicitar praza dentro do período oficial establecido para tal fin, desde a escola reservaráselle a praza para o seu fillo/a ata o momento en que o poida facer e en previsión da súa reincorporación Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro, as prazas vacantes adxudicaranse ás/aos solicitantes de novo ingreso segundo a puntuación obtida por aplicación do baremo que figura como anexo. Esta puntuación determinará a orde de prelación na adxudicación de prazas tanto da escola como do comedor(xantar e merenda), tendo preferencia para a adxudicación de prazas de comedor os nenos/as de xornada completa sobre os de media xornada, e dentro dos de xornada completa, aquelas familias nas que traballen os dous proxenitores. - Ingresos urxentes. Consideraranse ingresos urxentes cando afecte a algún dos seguintes casos: - Menores tutelados pola Consellería de Traballo e Benestar. - Fillos/as de mulleres que se atopen en casas de acollida ou vítimas de violencia de xénero. - Aqueloutros nos cales concorran circunstancias socioeconómicas e familiares que requiran unha intervención inmediata, previo informe dos servizos sociais da Concello. A adxudicación ou denegación de praza nestes supostos será resolta pola “Comisión de Baremación” previo informe de Servizos Sociais do Concello no prazo de 15 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. Contra esta resolución, que non esgota a vía administrativa, cabe interpor recurso de alzada perante o Alcalde, no prazo dun mes, que comezará a contar o día seguinte ao da notificación da resolución. - Tamén poderán acceder ao servizo, as fillas e fillos de persoas, que estando empadroadas noutro Concello, teñan os seus postos de traballo neste municipio. Esta situación deberá acreditarse cun certificado da empresa ou institución correspondente. Tendo sempre preferencia os empadroados no concello - No caso de que a solicitude non reúna os requisitos esixidos requirirase ao interesado para que emende os erros ou a falta de documentos preceptivos nun prazo de 10 días hábiles, con indicación de que se non o fai, terase por desistido da súa petición, consonte ao artigo 71 da Lei 30/1992 do 26 de novembro do Procedemento Administrativo Común. - As solicitudes de novo ingreso faranse segundo o modelo que figura no Anexo III deste Regulamento asinando a aceptación do mesmo e presentaranse nas oficinas da Escola Infantil Municipal “ O Bosque”. Desde as dependencias prestarase a colaboración precisa aos usuarios para cubrir a solicitude co fin de que os datos estean debidamente cumprimentados. - Nas solicitudes farase constar o tipo de xornada que precisan así como o servizo de comedor e merenda, non podendo ser modificados no momento da matrícula. - Os cambios de horario durante o curso escolar serán solicitados e debidamente xustificados por escrito á dirección do centro, a cal aceptará ou denegará a mesma. - As solicitudes deberán ir acompañadas da seguinte documentación: a) Modelo de aceptación das bases do regulamento ( a non aceptación das mesmas implica a imposibilidade de realizar a matrícula no centro) b) Documentación acreditativa da situación familiar: - 2 Fotocopias compulsadas do Libro de Familia onde figure o/a alumno/a que solicita o ingreso - Fotocopia do D. N. I ou do Pasaporte dos pais/nais ou titores - Solicitude nas oficinas da escola do certificado de empadroamento e convivencia que será expedido e incorporado ao expediente polo Concello de Ames. - Documentación acreditativa de que o/a solicitante é familia numerosa. - Documentación acreditativa de que o/a solicitante é familia monoparental: - No caso de separación matrimonial: Sentenza de separación/divorcio(é válido achegar copia cotexada da demanda onde se recolla o selo de entrada da demanda no xulgado, sempre e cando á hora de formalizar a matrícula se presente na escola o convenio regulador aprobado polo xulgado) - En caso de ruptura de parella de feito con fillos: Sentenza sobre medidas paterno-filiales donde se recollen as mesmas medidas que se ditan con respecto aos fillos/as no caso de rupturas matrimoniais. - No caso de fillos/as non recoñecidos, o propio libro de familia será proba de monoparentalidade. c) Documentación acreditativa da situación económica: - 2 Copias cotexadas da última declaración da renda, de todos os membros da unidade familiar ou, no seu defecto, certificado emitido pola Delegación de Facenda que avale a súa non presentación. - Os profesionais autónomos acreditarán tamén os pagamentos fraccionados do ano correspondente. - Nos casos de nulidade matrimonial, separación ou divorcio considerase a renda de quen exerza a patria potestade. Aos efectos de beneficiarse dos descontos contemplados na Ordenanza reguladora do prezo público pola prestación do servizo de escolas infantís municipais do Concello de Ames, a familia monoparental precisa da convivencia efectiva entre un proxenitor ou titor e os seus fillos/as, titelados, menores ou dependentes, pero ademais esixe que a responsabiliade dese menor sexa en solitario. Considerarase que hai unha asunción en solitario cando das medidas paterno filiais establecidas na sentenza de separación ou divorcio, a pensión alimenticia coa que se obrigue a un dos proxenitores sexa inferior ao salario mínimo interprofesional - Autorización para consulta de datos en Facenda d) Documentación acreditativa da situación laboral ou de cursar estudios oficiais: - Copia da última nómina ou xustificación da situación laboral no momento da solicitude con especificación da xornada laboral - No caso de cursar estudios oficiais, certificación que acredite tal circunstancia para o curso correspondente. - Certificado do Inem que acredite se está en paro ou se recibe algún tipo de prestación. - No caso dalgunha deficiencia ou enfermidade alegada polos membros da unidade familiar, certificado expedido polo organismo correspondente - No caso de nenos e nenas con algunha deficiencia física, psíquica ou sensorial, informe do organismo competente - Outros documentos, se proceden, nos que consten incidencias familiares, económicas e sociais susceptibles de puntuación no baremo. - Informe dos Servizos Sociais nos supostos de que sexa necesario por falta de acreditación documental suficiente ou pola situación especial na que viva a unidade familiar. Entenderase por unidade familiar a formada polas/os nais/pais e fillas/os menores de dezaoito anos ou fillas/os maiores de dezaoito anos con minusvalidez superior ao 33%. - A selección de solicitudes farase en función da puntuación acadada segundo o baremo que figura como anexo III deste Regulamento. Mediante este baremo avaliaranse os factores socio-familiares, laborais e económicos da unidade familiar. En caso de obter igual puntuación daráselle prioridade á renda per cápita máis baixa. - No caso de integrarse nenos/as con discapacidade física, psíquica ou sensorial, o ingreso destas/es nenos/as estará supeditado á existencia de condicións infraestructurais idóneas e de persoal axeitado e suficiente no cadro de persoal do centro. En ningún caso pode haber máis dun neno/a de integración por aula.( ARTIGO 2 do DOGA do 29 de Marzo de 2007) Para efectos de ratio, estas prazas contabilizaranse como dúas. - Poderanse adxudicar prazas ás solicitudes relativas a media xornada. As tarifas a aplicar fixaranse segundo o establecido na Ordenanza respectiva. Respectarase en todo caso, o límite estipulado por aula. Os solicitantes desta media xornada non poderán variar o horario establecido na súa solicitude. - Calquera indicio de cambio non declarado, de distorsión ou de falseamento da situación socio-familiar, da situación laboral-familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. Para a apertura deste expediente nomearase un instructor/a que será o/a Concelleiro/a de Educación a/o e o/a secretario/a do Concello ou funcionario en quen delegue. A secretaria eleborará un informe que poñerá en coñecemento da Comisión de Baremación. - Ademais, a Comisión de Baremación poderá ter en conta circunstancias que considere susceptibles de valoración ata un máximo de 10 puntos. - Unha vez realizada a baremación, a Comisión efectuará a proposta inicial de selección. - A mediados de maio farase pública a relación provisional coa puntuación obtida de admitidos e excluídos na escola e adxudicación de prazas de comedor e merenda. A resolución corresponderalle ao Alcalde de Ames. Esta relación será exposta nas oficinas da Escola Infantil Municipal e no taboleiro de anuncios do Concello de Ames. - Os solicitantes que o desexen poderán efectuar as reclamacións oportunas no prazo de 10 días hábiles contados dende a data de publicación da relación provisional. - Así que a Comisión estude todas as reclamacións presentadas, o Alcalde de Ames, aprobará a lista definitiva de admitidos e lista de agarda coas puntuacións obtidas en cada caso. - As listas definitivas e a resolución, faranse públicas no taboleiro de anuncios do Concello e nas oficinas da Escola Infantil Municipal “ O Bosque” como máximo o 31 de maio. - As solicitudes, que por circunstancias excepcionais debidamente xustificadas, non se presentasen dentro dos prazos fixados serán tramitadas e baremadas pola comisión para a súa inclusión na lista de agarda segundo a puntuación obtida. As vacantes que se vaian producindo ao longo do curso serán cubertas por rigorosa orde de puntuación entre os solicitantes en lista de agarda. A Comisión de Baremación reunirase trimestralmente para avaliar as solicitudes presentadas fóra de prazo a fin de incluílas na lista de agarda podendo haber modificacións en canto a posicións na mencionada lista. As solicitudes serán presentadas ata un día antes da reunión da comisión de baremación inclusive. - Sen prexuízo dos recursos que procedan, a matriculación farase do 1 ao 15 de xuño na Escola Infantil Municipal en horario de 9:00 a 14:00 horas. - Se finalizado o período de matrícula, esta non fose formalizada, decaerá o dereito á praza obtido e tampouco quedará en lista de agarda. Así mesmo, se unha vez rematado o mencionado prazo, non estivera entregada toda a documentación, estes usuarios/as terán 10 días hábiles, contados a partir da finalización do prazo de matrícula, para presentar a documentación restante. De non ser así decaerá o dereito á praza e tampouco quedarán en lista de agarda. Documentación para a matrícula: - Declaración da renda(para os que renovan praza), de non ser así, aplicaráselle o baremo máis alto. - Copia da última nómina ( para os que renovan praza) - Certificado do Inem (para os que renovan praza) - Certificado médico do neno ou nena - Carné de vacinación actualizado( se dispoñen del) - Fotocopia da tarxeta de Seguridade Social ou documento equivalente - Seis fotografías tamaño carné - Impreso de domiciliación bancaria - Impreso horario - Autorización para reportaxes fotográficos. - Autorización por escrito dos pais/nais ou representantes legais dos nenos e nenas para ser recollido no centro por outras persoas. - Autorización de teléfonos dos pais/nais dos nenos/as ao Concello de Ames para casos de emerxencia. - Certificado de empresa, conforme a persoa está en activo. * No mes de xuño, despois do proceso de matriculación, haberá unha reunión cos pais/nais ou representantes legais dos/as nenos/as aceptados/as no centro por grupos para amosarlles as instalacións da escola e explicarlles todo o que se considere de interese para eles. - As prazas que sen causa xustificada non se atopen cubertas aos 15 días de iniciado o curso escolar, consideraranse como vacantes -Durante o curso escolar poderá solicitarse o ingreso no centro, sempre que existan prazas libres. As vacantes que se vaian producindo ao longo do curso serán cubertas por rigorosa orde de puntuación entre os solicitantes en lista de agarda. No caso de haber algunha praza vacante esta será notificada( tanto por telefono como por escrito) aos nenos/as que lle corresponda dentro da lista de agarda. Tanto se é aceptada como se é rexeitada, os pais/nais terán un prazo de dez días para formalizar a matrícula ou firmar a súa renuncia á mesma. En caso contrario serán dados de baixa na lista de agarda. Os usuarios/as poderán asistir á escola un máximo de 11 meses dentro do curso escolar comprendido de setembro a agosto do ano seguinte. Estas poderán ser dun mes enteiro ou repartidas en quince e quince días. - As quendas das vacacións dos/as usuarios/as deberán ser notificadas, cubríndose os formularios que para tal fin existen na Escola e que se lle facilitarán na primeira semana do mes de marzo tendo que entregalas antes do 20 de marzo, sen prexuízo de que os pais/nais queiran dispoñer das mesmas antes desta data. - As datas das vacacións dos/as usuarios/as non se poderán cambiar a partir do 15 de maio. A asistencia por primeira vez a un centro educativo é un feito moi significativo. Posibilita o contacto con outros nenos e nenas da súa idade e o acceso a diferentes actividades, feito que permite o seu desenvolvemento psicolóxico e social. Ao mesmo tempo, pode resultar algo delicado, porque se separa por vez primeira do seu ambiente habitual e das persoas coas que convivía sempre. Enfrontarse a un ambiente novo e estraño fai que sexa frecuente e moi normal que, sobre todo nos primeiros días, os nenos/as rexeiten as garderías. Por iso precisan dun período de adaptación. O presente regulamento recolle unha serie de medidas que deberán ser postas en coñecemento dos pais/nais/representantes legais por parte da dirección do centro, para facilitar todo o proceso de adaptación: - O mes de setembro será utilizado como período de adaptación para os/as nenos/as de novo ingreso. Os nenos/as que empecen na escola un mes distinto de setembro utilizarán o mesmo sistema de adaptación - Durante o período de adaptación iranse aumentando pouco a pouco os tempos de estancia na escola, organizándose da seguinte forma: -A primeira semana asistirán á escola unha soa hora e a segunda semana asistirán dúas horas, non podendo empregar o servizo de comedor nesta primeira quincena. - A partir da terceira semana, segundo como se vaia adaptando o/a neno/a, iranse establecendo os tempos de estancia na escola, podendo empregar xa o servizo de comedor. - Evitaranse todo tipo de manifestacións que poidan transmitir ao neno ou nena sensación de angustia ou inseguridade relacionadas coa súa asistencia á escola. - Procurarase pola contra, transmitir expectativas positivas e interese especial por todo o relacionado co centro. - É recomendable que a asistencia sexa o máis regular posible. Que chegue a converterse nun hábito de vida do/a neno/a. - A incorporación progresiva posibilitará que na Escola Infantil se lle preste unha especial atención os primeiros días, mellorando a calidade da acollida e da adaptación /relación afectiva coas educadoras. A dirección do centro, porá en coñecemento da familia todas estas medidas e convidaraa a expoñer calquera tipo de dúbida ou aclaración en relación ao tema. - Consideraranse baixas na escola por algunha das causas seguintes: - Incumprimento da idade máxima regulamentaria de permanencia na Escola Infantil Municipal. - Por solicitude dos pais/nais ou representantes legais. - Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. - Por comprobación da falsidade dos datos achegados ou dos documentos. - Por incompatibilidade e inadaptación absoluta para permanecer no centro. - Por falta de asistencia continuada durante 15 días sen causa xustificada. - Por incumprimento reiterado das normas da Escola Infantil Municipal - As baixas serán resoltas polo Alcalde a proposta da Comisión de Baremación. - No caso de incumprimento de calquera destas normas, comunicarase por correo certificado, e, se no prazo de 10 días hábiles desde a recepción da comunicación non se ten contestación, a Comisión de Baremación procederá á baixa do/a neno/a no centro. Os nenos e nenas poderán realizar as saídas establecidas na programación do curso, previa autorización por escrito por parte dos pais, nais ou representantes legais. Obxectivos: - Explorar e observar o medio máis próximo. - Integrarse e coñecer manifestacións culturais do seu contorno - Fomentar a relación cos adultos e cos seus iguais, incentivando as relacións sociais - Os pais/nais ou representantes legais dos nenos/as poderán solicitar unha reunión coa dirección ou coas educadoras no horario establecido para tal fin, ou concertar outra hora sempre e cando non se dificulte a boa marcha do centro. * O neno será entregado no centro ao pai ou á nai indistintamente, ou á persoa autorizada expresamente por escrito e documentada. Terase en conta cuestións concretas reguladas por disposición xudicial. Será convocada pola Directora Pedagóxica do Centro no mes de maio, unha vez que remate o período de solicitude de praza e en calquera outra circunstancia que estea estipulada neste regulamento. Así mesmo, as solicitudes que, por circunstancias alleas, non se presentasen no prazo estipulado serán baremadas pola comisión en posteriores reunións que terán lugar nos meses de xullo, setembro, xaneiro e marzo, sempre que haxa solicitantes. Estas pasarán a formar parte da lista de agarda coa puntuación obtida, podendo producirse modificacións na mencionada lista. Estará composta por: - Presidente/a: Concelleiro/a de Educación ou concelleiro/a en quen delegue - Secretario/a do concello: ou funcionario/a en quen delegue - Vocais: o director/a pedagóxico/a do centro ou unha mestra en quen delegue, un representante do Consello Escolar Municipal ( de estar en funcionamento), un representante dos pais/nais dos menores. Competencias: - Velar polo cumprimento do proceso de ingreso - Velar pola aplicación do procedemento de admisión - Propor e decidir as altas e baixas que se produzan na escola ou en calquera dos servizos que se prestan na mesma. - Propor ao Alcalde as solicitudes de ingreso - Esta comisión establecerá, unha vez rematado o prazo de matrícula, as exencións ou reducións nas cuotas que os usuarios terán que aboar mensualmente. O representante dos pais/nais será elixido mediante convocatoria pública polos demais pais/ nais dos menores. Composta por: - Concelleira/o de Educación ou Concelleiro en quen delegue - Director/a pedagóxico/a ou unha mestra en quen delegue - Mestres/as, Educadores/as do centro - Persoal de servizos. Competencias: - Aprobar o Proxecto Educativo de Centro e a Programación Anual de Actividades - Facer o seguimento da programación do centro e do proceso educativo grupal e individual - Supervisar a Aplicación Curricular e a súa aplicación ao Proxecto Educativo de Centro. - Aplicación do presente Regulamento, así como revisión e actualización do mencionado documento. É o órgano colexiado que asumirá a coordinación xeral do centro, marcará as directrices e adoptará os acordos precedentes. A Directora Pedagóxica é a encargada de convocar as reunións a levar a cabo. A primeira reunión celebrarase ao comezo do curso e será convocada con unha semana de antelación e na convocatoria estará exposta a orde do día. Calquera membro do Consello poderá convocar unha reunión extraordinaria solicitándollo á Directora da Escola cunha semana de antelación. Composición: - Director/a pedagóxico/a ou unha mestra en quen delegue - 1 Representante do persoal educativo - 1 Representante do persoal de servizos - 1 Representante dos pais/nais dos menores - 1 Representante do Consello Escolar Municipal (se existe) - Concelleiro/a de Educación ou Concelleiro/a en quen delegue. Competencias: - Aprobar a memoria anual de actividades - Aprobar o Proxecto Educativo de Centro e a Programación Anual de Actividades, elaboradas pola Comisión Educativa - Proporlle á administración competente cantas medidas sexan precisas para mellorar o funcionamento do centro. - Supervisar que as directrices e a programación se axusten aos principios, criterios e obxectivos establecidos pola administración competente. Os/As representantes do persoal educativo e do persoal de servizos serán elixidos internamente dentro da súa categoría. O/A representante dos pais/nais dos menores será elixido mediante convocatoria pública. A Escola Infantil Municipal “ O Bosque” disporá da seguinte estrutura orgánica: a) Dirección b) Persoal de atención directa aos nenos/as c) Persoal de servizos Relación de persoal (Ver anexo I) É o representante do centro e o responsable do seu correcto funcionamento. Depende orgánica e funcionalmente do/a Concelleiro/a de Educación do Concello de Ames, e as súas funcións mínimas serán as seguintes: - Elaborar a memoria anual do centro - Propoñer ou presentar o proxecto educativo que será elaborado pola directora mais o persoal de atención directa aos nenos/as. - Autorizar actuacións extraordinarias para o normal desenvolvemento do centro - Convocar e presidir reunións do persoal, así como executar e facer cumprir os acordos adoptados nas mesmas. - Prestar atención personalizada aos usuarios tanto a través do desempeño da función educativa como directiva - Coordinar as relacións do persoal cos pais ( anuais, Nadal, saídas,.) - Comunicarlle ao Concello as incidencias relativas ás necesidades de mantemento do Centro, baixas do persoal, necesidades materiais, e calquera acontecemento,. - Exercer a garda dos menores ingresados no centro acorde co previsto na lexislación vixente. - Supervisar, coordinar e facer cumprir o correcto desenvolvemento das actividades programadas. - Cumprir e facer cumprir as leis, disposicións vixentes, etc. do Regulamento de Réxime Interior. - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro - Elaborar a programación da aula - Exercer a actividade educativa na súa aula - Atender as rutinas diarias de cada neno/a - Participar na elaboración do Proxecto Educativo do Centro - Participar na elaboración da programación anual e da memoria anual - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro. - Substituirán á directora en caso de vacacións, asuntos propios ou enfermidade. - Desempeñar a función educativa na formación integral dos nenos/as dentro da súa aula. - Coidar da orde, seguridade, entretemento, alimentación e aseo persoal dos nenos/as da súa aula - Axudar na realización das actividades programadas - Participar na elaboración do Proxecto Educativo. - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro - Coidar da orde, seguridade, entretemento, alimentación, aseo e atención persoal dos nenos/as - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro - Encargadas da orde e limpeza das estancias encomendadas - Orde, distribución e mantemento dos materiais encomendados - Encargadas da lavandería - Encargadas de portería - Apoio en tarefas de pinche de cociña e substitución da cociñeira cando o servizo o requira - Tarefas de apoio administrativo básico que lle sexan requiridas pola dirección da escola. - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro - Outros que poidan xurdir do seu cargo - Encargada da preparación dos menús. Responsabilizarase do bo estado dos alimentos e da súa preparación - Encargada da limpeza da cociña e do comedor así como dos utensilios de cociña - Tarefas de apoio administrativo básico que lle sexan requiridas pola dirección da escola. - Participar activamente en todas as actividades complementarias e extra- escolares reflectidas no PEC e na programación anual, aprobadas polo Consello do Centro - Prestar tarefas de apoio administrativo, responsabilizándose daquelas xestións administrativas sinxelas que se lle encomenden. - Asumir a responsabilidade da clasificación e arquivo de documentos e expedientes. - Levar a cabo actividades administrativas elementais, con arranxo a instrucións recibidas ou normas existentes. - Redactar oficios simples. - Realizar tarefas de atención ó público en xeral - Transcribir documentos. - Colaborar na conformación e seguimento dos trámites administrativos dos expedientes. - Control e reposición do material de oficina do seu departamento - Calquera outra, correspondente á súa escala, e propia do departamento no que se integra. - Recibir regularmente información da marcha e do funcionamento do centro, a través do director/a responsable. - Presentar propostas que contribúan a mellorar o funcionamento do centro e a atención prestada aos menores. - Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. - A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. - Cumprir e facer cumprir de acordo coas súas funcións o presente regulamento. - Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. - Gardar estrita confidencialidade sobre os datos persoais dos menores aos que teñan acceso en razón das súas funcións. - Cumprimento das tarefas e responsabilidades derivadas do seu posto de traballo. As substitucións que podan xurdir en calquera das categorías que hai dentro da escola infantil serán cubertas utilizando as listas de agarda que para tal fin existen no Concello de Ames, despois dos procesos selectivos realizados para a provisión de persoal das escolas infantís municipais, ou no seu caso do Servizo Galego de Colocación. - Acceso ao centro e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. - A consideración no trato, debida á dignidade da persoa, tanto por parte do persoal do centro como dos demais usuarios e usuarias. - A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais ou representantes legais. - Á intimidade persoal en función das condicións estruturais do centro. - A unha asistencia individualizada acorde coas súas necesidades específicas. - A que se lle facilite o acceso a todas as necesidades persoais que sexan precisas para acadar o seu desenvolvemento integral. - A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. - A seren educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. Artigo 29.- Normas de saúde e hixiene persoal - Os nenos/as deberán acudir á Escola Infantil Municipal en condicións correctas de saúde e hixiene - No caso de enfermidade ou accidente, logo das primeiras atencións, porase dita circunstancia en coñecemento dos pais ou representantes legais, se é o caso. En caso de que o/a neno/a a precise unha atención médica axeitada, serán os pais/nais os encargados de facer os desprazamentos necesarios ou no seu caso, os servizos de urxencia sanitaria, previa comunicación por parte da dirección. - A falta de asistencia, debido a enfermidade ou a outras circunstancias, deberana comunicar os pais, ou representantes legais á dirección do centro. - Cando por motivos de saúde o neno/nena non poda asistir a Escola un período superior 15 días deberá notificalo con anterioridade e xustificalo mediante informe médico. - Naqueles casos nos que se deban administrar medicinas aos nenos/as, estas deberán ir acompañadas das receitas médicas actualizadas. Nelas constará o nome do neno/a, o nome do medicamento e como e cando debe administrarse. Xunto á receita deberá axuntarse a correspondente autorización por escrito dos pais/nais/representantes legais. Calquera medicamento será facilitado polos pais/nais/ representantes legais. - Os antitérmicos salvo por prescrición médica só se administrarán en caso de que o/a neno/a teña febre e con autorización dos pais / nais / titores - Todos/as os/as nenos/as que usen cueiros deberán traer un paquete deles e un bote de toalliñas. Este material repoñerase cando sexa preciso. - Os/as nenos/as terán sempre unha muda completa de reposto - Todos os nenos que anden deberán traer un mandilón - Se o neno/a ten piollos, quedará na casa ata que queden eliminados - O neno/a permanecerá na casa cando teña febre (38º rectal, 37,5º bucal, 37,2º axilar), diarrea, vómitos, ou enfermidade contaxiosa (rubéola, papeiras, sarampelo, lombrigas, piollos, etc.,.). De aparecerlle calquera destes síntomas na Escola será posto en coñecemento dos pais/nais/representantes legais para que recollan ao seu fillo/a da escola. Na escola existe o servizo de comedor, no que se respectan todo tipo de intolerancias, alerxias alimentarias, etc. e, en todo caso se algún neno/a precisa unha especial atención ao tipo de comida, os pais/nais/representantes legais deberán presentar o informe pediátrico correspondente. Para tal caso a dirección da Escola asumirá estes casos. Así mesmo calquera tipo de variación que se teña que realizar no menú (dieta adstrinxente,.) deberá solicitarse o día anterior ou ese mesmo día antes das 9:00 da mañá, presentando o informe médico que avale ese cambio, senón o neno/a terá que comer o menú correspondente para ese día. Dende esta escola, como se especifica neste regulamento de réxime interior, intentarase adaptar as propostas de menús a calquera tipo de necesidade alimenticia, sempre e cando, non precise que o persoal de atención aos nenos/as teña que subministrarlle dita alimentación por medio de algún tipo de sonda, ou outro mecanismo, xa que non contamos con persoal especializado. En tal caso dende á escola facilitaráselle aos pais/nais ou persoal autorizado a posibilidade de vir á escola a administrarlle o alimento. Salvo no caso do almorzo, non se permite traer alimentos á escola. - O tempo de permanencia na escola será de 8 horas agás casos excepcionais debidamente xustificados. - O menú de cada semana será exposto cun prazo dunha semana de antelación. Non se poderá traer comida ó centro agás para o almorzo e os biberóns dos bebés. - O xantar tanto dos bebés como do grupo de 1 a 2 anos é as 12:00 horas, a do grupo de 2 a 3 anos é as 12:30 horas, e as merendas son para todos ás 16.30 horas; en calquera caso, hai que estar na escola ½ hora antes de cada quenda. Por favor respectade os horarios. - Os nenos/as que utilizan o servizo de comedor e non asistan á escola deberán comunicalo ou o día anterior ou ese mesmo día antes das 9 da mañá. Se permanecen ausentes durante un tempo deberán comunicar o seu retorno para que se conte con eles no comedor. - Non se dan almorzos despois das 9:00 da mañá, e terán que traer da casa os alimentos que tomen para almorzar. - No caso de haber prazas, poderán usar o servizo de comedor eventualmente os nenos/as que así o precisen, pagando a cota establecida por días soltos. Terán que avisar o día antes. - Os nenos/as asistirán á escola con roupa cómoda e marcada co seu nome, para poder realizar as actividades e xogos libremente. Non traerán petos, cintos, pinzas do pelo e tirantes. - Cando os/as nenos/as teñan algunha enfermidade que poda ser sospeitosa de contaxio por favor consultade co voso pediatra a conveniencia de asistir á Escola ou o posible contaxio. Non poderán asistir ó centro con febre, diarrea, vómitos ou enfermidades contaxiosas. Non se administrarán medicamentos sen a autorización correspondente e fotocopia da receita médica. -Os nenos/as so serán entregados ao pai, nai, titor ou persoa autorizada por escrito polos responsables legais do neno/a.(DNI) - Os teléfonos de contacto deberán estar actualizados en todo momento. - Os horarios estipulados na matrícula non se poden cambiar. Os posibles cambios solicitaranse por escrito á dirección do centro e estarán debidamente xustificados. - Os nenos/as de 0-1 e 1-2 levan a información diaria nas axendas que para tal fin posúen, os de 2 a 3 deberán consultala nos taboleiros situados na entrada da Escola. - As vacacións solicitaranse por escrito no formulario que se lle facilitará na escola ( 1 mes ou dúas quendas de 15 días). Non se poderán modificar despois do 15 de maio - Os pais nais ou representantes legais poderán solicitar unha reunión coa dirección ou co resto do persoal no horario establecido para tal fin, que estará exposto no taboleiro de anuncios. - As familias deberán traer á escola: - Un paquete de cueiros e un bote de toalliñas, se usan cueiros. Este material repoñerase cando sexa preciso. - Os nenos que tomen biberón (clase 0-1) deberán traer o biberón, o leite e os cereais que precisen. Os bebes tamén traerán un biberón para a auga. - Todos os nenos que durman na escola deberán traer unha manta para o inverno ou unha saba para o verán. - Todos os nenos/as terán na escola unha mochila con muda completa incluídos zapatos e unha bolsa de plástico para gardar a roupa que manchen. - Os nenos que coman na escola deberán traer un cepillo de dentes e un vaso. - Un chupete para quedar na escola ( se usa) - 2 babeiros grandes, se come ou merenda na escola. - un mandilón cunha cinta na zona do pescozo para poder poñer nos colgadoiros. • A Escola abre as portas as 7:30, hora en que os nen@s van ó comedor. Alí os que almorzan séntanse nas mesas e os demais pasan a zoa de recreo na que poden ver algún vídeo didáctico, ler un conto ou entreterse con algún xogo. • A partir das 9:00 cada grupo de idade vai coas educadoras para as aulas correspondentes a facer as actividades programadas ata hora de saír o patio interior ou exterior ( dependendo do tempo) para pasar media hora de xogo libre. Os grupos sepáranse por idades, así: - os de 1-2 anos saen as 10:30h - os de 2-3 anos saen as 11:00h - os bebés saen a partir de Xaneiro as 11:30h • Ata hora de xantar, todos están outra vez nas súas aulas realizando as actividades correspondentes e mais o cambio de cueiros e aseo necesario para ir o comedor. • As 12:00 os nen@s de 1 a 2 anos van o comedor a xantar, os de 2 a 3 fano as 12:30 e os bebes comen nas tronas dentro da súa aula. • Despois de comer todos se asean para prepararse para a sesta que cada un fai na aula destinada para elo. Se non hai outro aviso por parte dos pais/nais aos nen@s deixáselle descansar ata que esperten, o no seu caso nunca mais tarde das 15:45, hora na que se recollen os dormitorios, e os nen@s aséanse e xogan un ratiño na aula e despois no patio ata hora da merenda na que volven o comedor. • Os nen@s que non merendan quedan no patio interior cunha educadora xogando co material que teñen a súa disposición. • A partir das 17:15 os nen@ regresan as súas aula coas educadoras correspondentes ata hora que os veñen recoller. • As 19:00 os nen@s que aínda permanecen na Escola saen o patio interior a xogar libremente coas educadoras que nese momento están na escola • No verán o recreo faise no patio exterior. • Todos os nen@ asisten un día a semana a aula de psicomotricidade e a sesión de vídeo. Ademais os de 2 a 3 a partir do 2º trimestre van tamén un día a semana a sa de ordenadores. • material que utilizamos e todo adecuado a idade dos nen@s e cumprindo as normas de seguridade establecidas para estas idades. A lingua de uso habitual do centro é o galego. Isto non quita que se atenda de xeito individualizado a aqueles/as nenos/as, pais/nais que non teñan coñecemento abondo do galego. A escola Infantil Municipal “O Bosque” ten feito un Plan xeral de Normalización Lingüística que está a disposición dos usuarios no centro A Escola Infantil Municipal “ O Bosque”, deberá promover a igualdade como valor fundamental de convivencia entre os/as nenos/as. Será o cerne de todas as actividades que se desenvolvan no centro, e reflectirase non só nas actividades e material de traballo senón tamén no comportamento habitual dos mestres e educadores. Todas as actividades reflectiranse no Proxecto Educativo de Centro e tamén nos Deseños Curriculares. A dirección da Escola prestará atención especial ao fomento e respecto da interculturalidade, como instrumento de superación das desigualdades, prexuízos e racismo. A Escola Infantil Municipal “ O Bosque” promoverá a integración de nenos/as con necesidades educativas especiais, fomentando deste xeito, a igualdade e o respecto como valores esenciais da convivencia. A escola infantil ríxese para a súa labor educativa a través de: - Proxecto Educativo do centro - Programación Anual - Programacións trimestrais Todas elas son aprobadas pola Comisión Educativa e o Consello de Centro, e ademais están a disposición dos pais/nais no taboleiro da escola. Algunha das actividades realizadas na escola son as seguintes: - Saídas didácticas - Festivais: Nadal, Entroido, Fin de Curso - Celebracións: Día da Paz, Día do Medio Ambiente, Día do Libro, etc. - Ao sixilo profesional sobre os datos do seu historial sanitario e socio familiar. - A deixar de utilizar os servizos ou abandonar o centro por vontade propia. - A asociárense co obxecto de favorecer a súa participación na programación e no desenvolvemento de actividades do centro. Para o desempeño destes fins a dirección do centro prestará á asociación de pais e nais un local para as súas reunións sempre e cando non se perturbe o normal funcionamento das actividades. Para isto abondará cunha comunicación da convocatoria da reunión ao director do centro, con 48 horas de antelación. - A seren informados de xeito comprensible das medidas adoptadas respecto da educación dos seus fillos/as. - A participación nas actividades educativas {como festas escolares,(magostos, Nadal, Entroido,.), ou colaboración para preparar actividades dos nenos e nenas. - Cumprir as normas que estableza o centro para o seu bo funcionamento recollidas no presente regulamento. - Manter e observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. - Participar na vida do centro, de acordo co que se dispoña neste regulamento. - A dirección da Escola Infantil Municipal “ O Bosque”, fomentará a colaboración dos/as pais/nais co centro e as relacións co persoal deste. - Os pais/nais/representantes legais poderán solicitar reunión co titor do seu fillo/filla ou coa dirección de conformidade co horario establecido para tal fin. - En todo caso a dirección informará ao principio do curso dos horarios de atención aos pais, nais ou representantes legais dos nenos/as. Estes permanecerán expostos durante todo o curso escolar no taboleiro da escola. - Porase a disposición do usuario un libro de reclamacións. O contido das mesmas será exposto de xeito periódico ao Consello de Centro, agás naqueles casos nos que se requira unha contestación inmediata. A información xeral da escola estará a disposición dos pais/nais nos taboleiros da mesma. Aquela outra información que o centro considere oportuna será notificada de forma individualizada. A notificación das incidencias diarias de cada neno/a dentro da aula, serán reflectidas nas axendas que para tal fin posúen os alumnos/as dos grupos de 0 a 1 anos, e 1 a 2 anos. Para o resto, dita información estará nos taboleiros da escola. - A prestación do servizo da Escola Infantil Municipal “O Bosque” de Ames, financiarase cos recursos xerais do Concello, coas achegas da Xunta de Galicia e coas tarifas que aboarán os usuarios. - As tarifas son as establecidas e aprobadas polo Pleno do Concello de Ames na correspondente ordenanza reguladora. - O pagamento das tarifas será mensual e deberán ser aboadas nos primeiros 10 días de cada mes. - Todos os usuarios aboarán a contía de once mensualidades por curso. Non se aboará a tarifa correspondente ao mes de vacacións anual do neno. Se por calquera motivo o centro permanecese pechado durante un número superior a quince días consecutivos non se aboará a tarifa correspondente a este período. - A non asistencia do usuario durante un período determinado non supón redución ningunha nin exención da tarifa mentres non se formalice a baixa correspondente. - Revisión da tarifa: durante o curso poderase proceder á revisión da tarifa fixada inicialmente, sempre que se produzan e xustifiquen variacións nas circunstancias económicas ou familiares. Neste sentido o beneficiario queda obrigado a comunicar calquera variación que se produza ao respecto. Este regulamento entrará en vigor así que se publique no Boletín Oficial de Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/1985 do 2 de abril reguladora das bases de réxime local, modificada pola lei 11/1999 de 21 de abril e comezará a aplicarse a partir do día seguinte. Permanecerá en vigor ata que se acorde a súa modificación ou derogación expresa polo Pleno da Corporación. - Director/a Pedagóxico/a. - 3 Mestres/as. - 8 Educadores/as. - 4 Asistentes Infantís - 3 empregados de servizos xerais. - 1 Auxiliar de cociña/o - 1 Auxiliar administrativo No caso de que existan prazas vacantes, a escola poderá ofertar, durante os meses de xullo e agosto, un servizo de “ESCOLA INFANTIL DE VERÁN”, sempre respectando as ratios de educador por alumno. O período de matrícula será do 15 ao 30 de xuño, por rigorosa orde de chegada das solicitudes. A documentación a entregar será a seguinte: - Fotocopia compulsada Libro de familia - Solicitude nas oficinas da escola do certificado de empadroamento e convivencia que será expedido e incorporado ao expediente polo Concello de Ames - Fotocopia libro de vacinas actualizado - Certificado médico - DNI dos pais - Establecerase unha cota única de 110 euros/mes 1º.- Situación socio- familiar 1.1.- Por cada membro da unidade familiar: 2 ptos.1.2.- Por cada persoa que, non formando parte da unidade familiar, estea a cargo desta: 1 ptos.1.3.- No caso de que a/o neno/a para o que se solicita praza nacese nun parto múltiple: 1 ptos.1.4.- Por cada membro da unidade familiar, afectado por minusvalidez física, psíquica ou sensorial, enfermidade que requira internamento periódico, alcoholismo ou drogodependencia: 2 ptos.1.5.- Pola condición de familia monoparental: 3 ptos.1.6.- Por ausencia do fogar familiar de ambos os dous membros parenterais: 6 ptos.1.7.- Por irmán/á - áns/ás con praza renovada no centro: 3 ptos.1.8.- Pola condición de familia numerosa: 3 ptos.1.9.- Calquera circunstancia familiar grave debidamente acreditada: 3 ptos.2º Situación laboral e familiar 2.1.- Situación laboral de ocupación: - Pai: 3 ptos. - Nai: 3 ptos.2.2.- Situación laboral de desemprego: - Pai: 2 ptos. - Nai: 2 ptos. * No caso de familias monoparentais, adxudicaráselles a puntuación do epígrafe correspondente multiplicada por dous.3º.- Situación económica RPC mensual da unidade familiar, referida ao indicador público de renda de efectos múltiples (IPREM) vixente: - Inferior ao 25% do IPREM: + 4 ptos. - Entre 25% e o 50% do IPREM: + 3 ptos. - Entre 50% e o 75% do IPREM: + 2 ptos. - Entre 75% e o 100% do IPREM: + 1 ptos. - Entre 100% e o 125% do IPREM- 1 ptos. - Entre 125% e o 150% do IPREM: -2 ptos - Entre 150% e o 200% do IPREM: -3 ptos - Igual ou superior ao 200% do IPREM: - 4 ptos. * En caso de obter igual puntuación, daráselle prioridade á renda per cápita máis baixa. O presente regulamento ten por obxecto establecer a organización e o funcionamento da Escola Infantil Municipal “ A Madalena” do Concello de Ames permitindo a mellora constante das relacións entre a dirección da Escola, os pais, nais ou titores, os/as educadores/as e a administración titular do centro, así como o procedemento de adxudicación de prazas e as condicións de uso. Constitúe o ámbito de aplicación do presente regulamento o Concello de Ames, concretamente á Escola Infantil Municipal “ A Madalena”, empregado como equipamento diúrno de caracter educativo/asistencial e dirixido á poboación infantil de 0 a 3 anos. A Escola Infantil Municipal “ A Madalena “está na Praza da Madalena nº 16 no termo municipal de O Milladoiro. O teléfono é o 981 538433 e o número de Fax 981536240. O correo electrónico é eiomilladoiro@concellodeames. org A representante e responsable do correcto funcionamento do centro é a Directora Pedagóxica que depende orgánica e funcionalmente da Concellaría de Educación do Concello de Ames. A Escola Infantil Municipal “A Madalena” é de titularidade municipal, xestionada polo propio concello e o seu responsable legal é o Alcalde de Ames. Está subvencionada polo propio concello e, ao mesmo tempo, recibe unha subvención para o mantemento da Consellaría de Traballo e Benestar, estando inscrita no Rexistro de entidades prestadoras de servizos sociais co número E-608 (RUEPSS). A Escola Infantil Municipal “A Madalena” está xestionada directamente polo Concello de Ames dende o ano 2004. O principal obxectivo da nosa Escola é estimular o desenvolvemento harmónico e integral dos/as nenos/as nos seus primeiros anos de vida sen esquecer a parte asistencial establecida para este tramo de idade. Realizando ademais unha importante labor de apoio á función educativa da propia familia. A Escola Infantil Municipal “A Madalena” atende o primeiro ciclo de Educación Infantil (0 a 3 anos) ofertando un máximo de 94 prazas repartidas en seis unidades da seguinte forma: Unha unidade: 0 - 1: 8 prazas. Dúas unidades: 1 - 2: 13 prazas por unidade Tres unidades: 2 - 3: 20 prazas por unidade Reservaranse cinco prazas para aqueles casos que, previo estudio dos servizos sociais do concello, se consideren de emerxencia as cales repartiranse do seguinte xeito: 2 para os grupos de 2 a 3 anos, 2 para os grupos de 1 a 2 anos e 1 para o grupo de 0 a 1 anos - A Escola Infantil Municipal “A Madalena” prestará os seus servizos, de setembro a xuño, ámbolos dous incluídos, de luns a venres en horario de 7:30 da mañá a 21:00 da tarde. - Nos meses de xullo e agosto, a Escola prestará servizos de luns a venres en horario de 7:30 da mañá a 19:00 da tarde. (Ou inferior segundo as demandas dos usuarios) - Serán festivos da escola os establecidos no calendario laboral polo Estado e a Comunidade Autónoma e os festivos locais que son os que aproba cada ano a corporación local e que estarán expostos no taboleiro de anuncios do centro. - A escola pechará ás 14 horas os seguintes días: 24 de decembro, 31 de decembro, 5 de xaneiro e o martes de Antroido (cando non sexa festivo local). Os nenos e nenas tamén deberán ser recollidos ás 14 horas os días nos que se celebren as festas na escola e as datas serán notificadas por circular a tódolos usuarios e usuarias (Festival de Nadal, Antroido, Fin de Curso,.). - O tempo máximo de permanencia na Escola Infantil Municipal será de 8 horas, agás casos excepcionais debidamente xustificados por os cales incrementarán o importe a pagar mensualmente en 13,75 €/ hora. Artigo 8.- Servizos complementarios - A escola prestará servizo de: Almorzo: ata as 9:00 ( deberán traelo da casa) Xantar: Grupo 1-2 anos: 12:30 horas Grupo 2-3 anos: 1ª quenda de 12:00 a 13:00 horas 2ª quenda de 13:00 a 14:00 horas Prazas dispoñibles: 13 prazas para 1 a 2 anos en cada quenda 20 prazas para 2 a 3 anos en cada quenda Sesta *Só durmirán na escola aqueles nenos/as que utilicen o servizo de comedor. Merenda: Grupo 1-2 anos: 16:30 horas Grupo 2-3 anos: 1ª quenda de 16:00 a 17:00 horas 2ª quenda de 17:00 a 18:00 horas Prazas dispoñibles: 13 prazas para 1 a 2 anos en cada quenda 20 prazas para 2 a 3 anos en cada quenda * Se en algunha convocatoria se puideran poñer á disposición dos usuarios máis prazas de comedor e merenda que as establecidas neste regulamento, será a dirección do centro a encargada de ofertar ditas prazas Os horarios de comedor e merendas poderán ser modificados en algunhas datas do ano por razóns de servizo. Será a directora do centro a encargada da modificación dos mesmos. Tendo que avisar con antelación aos pais/nais. - O menú de cada xornada estará exposto no taboleiro de anuncios cun prazo dunha semana de antelación. - Os/As nenos/as que utilicen o servizo de comedor ou merenda deberán estar na escola media hora antes da hora asignada para cada comida ou merenda. Os usuarios fixos de comedor ou merenda que non utilicen o servizo deberán avisar con antelación ou ben o mesmo día antes das 9:00 da mañá. Se non se avisa, pagará o custo da comida dese día coma se fose un usuario ocasional. Así mesmo aqueles usuarios que por razóns de enfermidade ou outras leven un tempo sen acudir á escola, deberán avisar da súa reincorporación coa mesma antelación, senón non poderán utilizar ese mesmo día o servizo de comedor. -En caso de ter mais solicitudes que número de prazas para o comedor utilizarase para a adxudicación a orden de baremación das solicitudes. - En caso de dispoñibilidade de prazas, poderán usar o comedor eventualmente os nenos que así o precisen, pagando a cota establecida por días soltos. Deberán avisar o día antes ou o mesmo día antes das 9:00 da mañá. Aqueles usuarios/as que teñan concedida a praza de comedor ou merenda e non a utilicen diariamente, notificaráselle por escrito a perda do dereito a dita praza. - Os venres celebraranse os cumpreanos dos/as nenos/as que cumpriron anos nesa semana. As familias non traerán nada da casa. No caso de que existan prazas vacantes, a Escola poderá ofertar, durante os meses de xullo e agosto, un servizo de “ESCOLA INFANTIL DE VERÁN” (ver anexo II) Os requisitos de idade que deberán cumprir os nenos serán os seguintes: Idade mínima: ter feitos os tres meses na data de ingreso agás situacións específicas ( deberanse acreditar co informe previo e favorable de Servizos Sociais). Idade máxima: Tres anos (agás casos excepcionais recollidos na lexislación vixente). Os nenos e nenas poderán ser usuarios do servizo ata o momento da incorporación á educación infantil de segundo ciclo. - O procedemento de reserva de praza e de ingreso será informado anualmente desde a Comisión de Baremación, presidida polo Concelleiro/a de Educación. - O prazo de presentación de solicitudes de reserva de praza farase do 1 ao 15 de marzo. Os pais/nais/titores dos nenos e nenas matriculados/as con praza nesta Escola Infantil Municipal presentarán a solicitude de reserva de praza nas oficinas da mesma escola. Nestas oficinas facilitaráselles o impreso correspondente. Estas irán acompañadas do certificado de empadroamento e convivencia, do modelo de aceptación das bases do regulamento e da autorización para consulta de datos en Facenda. Aqueles alumnos/as que fosen admitidos con anterioridade e sigan cumprindo os requisitos establecidos deste regulamento, terán garantido o acceso aos novos cursos sen necesidade de someterse a ningún proceso de admisión, tendo que acreditar, en todo caso, o mantemento das condicións económicas, familiares e laborais que permitan establecer as cuotas e descontos correspondentes. Para a reserva de praza é requisito imprescindible estar ao corrente no pagamento das cuotas mensuais na data de presentación da solicitude calquera que sexa o curso escolar. O prazo de presentación de solicitudes de novo ingreso, farase nas oficinas da Escola Infantil Municipal A Madalena, do 1 ao 15 do mes de abril en horario de 9:00 a 14:00 horas. - Terán preferencia para obter praza na Escola Infantil, aqueles nenos e nenas empadroados/as no Concello. - Reserva de praza para fillos/as do persoal que preste servizo na escola. Unha vez adxudicadas as prazas de reserva ordinaria, terán preferencia na adxudicación das vacantes existentes para o centro onde prestan servizo a nai, pai, titor/a legal, sobre os solicitantes de novo ingreso, en calquera das baremacións. Se o/a traballador/a non puidera solicitar praza dentro do período oficial establecido para tal fin, desde a escola reservaráselle a praza para o seu fillo/a ata o momento en que o poida facer e en previsión da súa reincorporación. Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro, as prazas vacantes adxudicaranse ás/aos solicitantes de novo ingreso segundo a puntuación obtida por aplicación do baremo que figura como anexo. Esta puntuación determinará a orde de prelación na adxudicación de prazas tanto da escola como do comedor(xantar e merenda), tendo preferencia para a adxudicación de prazas de comedor os nenos/as de xornada completa sobre os de media xornada, e dentro dos de xornada completa, aquelas familias nas que traballen os dous proxenitores. - Ingresos urxentes. Consideraranse ingresos urxentes cando afecte a algún dos seguintes casos: - Menores tutelados pola Consellaría de Traballo e Benestar. - Fillos/as de mulleres que se atopen en casas de acollida ou vítimas de violencia de xénero. - Aqueloutros nos cales concorran circunstancias socioeconómicas e familiares que requiran unha intervención inmediata, previo informe dos servizos sociais da Concello. A adxudicación ou denegación de praza nestes supostos será resolta pola “Comisión de Baremación” previo informe de Servizos Sociais do Concello no prazo de 15 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. Contra esta resolución, que non esgota a vía administrativa, cabe interpor recurso de alzada perante o Alcalde, no prazo dun mes, que comezará a contar o día seguinte ao da notificación da resolución. - Tamén poderán acceder ao servizo, as fillas e fillos de persoas, que estando empadroadas noutro Concello, teñan os seus postos de traballo neste municipio. Esta situación deberá acreditarse cun certificado da empresa ou institución correspondente. Tendo sempre preferencia os empadroados no concello - No caso de que a solicitude non reúna os requisitos esixidos requirirase ao interesado para que emende os erros ou a falta de documentos preceptivos nun prazo de 10 días hábiles, con indicación de que se non o fai, terase por desistido da súa petición, consonte ao artigo 71 da Lei 30/1992 do 26 de novembro do Procedemento Administrativo Común. - As solicitudes de novo ingreso faranse segundo o modelo que figura no Anexo III deste Regulamento asinando a aceptación do mesmo e presentaranse nas oficinas da Escola Infantil Municipal “ A Madalena”. Desde as dependencias prestarase a colaboración precisa aos usuarios para cubrir a solicitude co fin de que os datos estean debidamente cumprimentados. - Nas solicitudes farase constar o tipo de xornada que precisan así como o servizo de comedor e merenda, non podendo ser modificados no momento da matrícula. Os cambios de horario durante o curso escolar serán solicitados e debidamente xustificados por escrito á dirección do centro, a cal aceptará ou denegará a mesma. - As solicitudes deberán ir acompañadas da seguinte documentación: a) Modelo de aceptación das bases do regulamento ( a non aceptación das mesmas implica a imposibilidade de realizar a matrícula no centro) b) Documentación acreditativa da situación familiar: - 2 Fotocopias compulsadas do Libro de Familia onde figure o alumno/a que solicita o ingreso - Fotocopia do D. N. I ou do Pasaporte dos pais/nais ou titores - Solicitude nas oficinas da escola do certificado de empadroamento e convivencia que será expedido e incorporado ao expediente polo Concello de Ames. - Documentación acreditativa de que o/a solicitante é familia numerosa. - Documentación acreditativa de que o/a solicitante é familia monoparental: - No caso de separación matrimonial: Sentenza de separación/divorcio(é válido achegar copia cotexada da demanda onde se recolla o selo de entrada da demanda no xulgado, sempre e cando á hora de formalizar a matrícula se presente na escola o convenio regulador aprobado polo xulgado) - En caso de ruptura de parella de feito con fillos: Sentenza sobre medidas paterno-filiales onde se recollen as mesmas medidas que se ditan con respecto aos fillos/as no caso de rupturas matrimoniais. - No caso de fillos/as non recoñecidos, o propio libro de familia será proba de monoparentalidade. c) Documentación acreditativa da situación económica: - 2 Copias cotexadas da última declaración da renda, de todos os membros da unidade familiar ou, no seu defecto, certificado emitido pola Delegación de Facenda que avale a súa non presentación. - Os profesionais autónomos acreditarán tamén os pagamentos fraccionados do ano correspondente. - Nos casos de nulidade matrimonial, separación ou divorcio considerase a renda de quen exerza a patria potestade. Aos efectos de beneficiarse dos descontos contemplados na Ordenanza reguladora do prezo público pola prestación do servizo de escolas infantís municipais do Concello de Ames, a familia monoparental precisa da convivencia efectiva entre un proxenitor ou titor e os seus fillos/as, tutelados, menores ou dependentes, pero ademais esixe que a responsabilidade dese menor sexa en solitario. Considerarase que hai unha asunción en solitario cando das medidas paterno filiais establecidas na sentenza de separación ou divorcio, a pensión alimenticia coa que se obrigue a un dos proxenitores sexa inferior ao salario mínimo interprofesional - Autorización para consulta de datos en Facenda d) Documentación acreditativa da situación laboral ou de cursar estudios oficiais: - Copia da última nómina ou xustificación da situación laboral no momento da solicitude con especificación da xornada laboral - No caso de cursar estudios oficiais, certificación que acredite tal circunstancia para o curso correspondente. - Certificado do Inem que acredite que está en paro ou se recibe algún tipo de prestación. - No caso dalgunha deficiencia ou enfermidade alegada polos membros da unidade familiar; certificado expedido polo organismo correspondente - No caso de nenos e nenas con algunha deficiencia física, psíquica ou sensorial; informe do organismo competente - Outros documentos, se proceden, nos que consten incidencias familiares, económicas e sociais susceptibles de puntuación no baremo. - Informe dos Servizos Sociais nos supostos de que sexa necesario por falta de acreditación documental suficiente ou pola situación especial na que viva a unidade familiar. - Entenderase por unidade familiar a formada polas/os pais/ nais e fillas/os menores de dezaoito anos ou fillas/os maiores de 18 anos con minusvalidez superior ao 33%. - A selección de solicitudes farase en función da puntuación acadada segundo o baremo que figura como anexo III deste Regulamento. Mediante este baremo avaliaranse os factores socio-familiares, laborais e económicos da unidade familiar. En caso de obter igual puntuación daráselle prioridade á renda per cápita máis baixa. - No caso de integrarse nenos/as con discapacidade física, psíquica ou sensorial, o ingreso destas/es nenos/as estará supeditado á existencia de condicións infraestructurais idóneas e de persoal axeitado e suficiente no cadro de persoal do centro. En ningún caso pode haber máis dun neno/a de integración por aula.( ARTIGO 2 do DOGA do 29 de Marzo de 2007) Para efectos de ratio, estas prazas contabilizaranse como dúas. - Poderanse adxudicar prazas ás solicitudes relativas a media xornada. As tarifas a aplicar fixaranse segundo o establecido na Ordenanza respectiva. Respectarase en todo caso, o límite estipulado por aula. Os solicitantes desta media xornada non poderán variar o horario establecido na súa solicitude. - Calquera indicio de cambio non declarado, de distorsión ou de falseamento da situación socio-familiar, da situación laboral-familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. Para a apertura deste expediente nomearase un instrutor/a que será o/a Concelleiro/a de Educación e a/o secretario/a do Concello ou funcionario en quen delegue. A secretaria elaborará un informe que poñerá en coñecemento da Comisión de Baremación. - Ademais, a Comisión de Baremación poderá ter en conta circunstancias que considere susceptibles de valoración ata un máximo de 10 puntos. - Unha vez realizada a baremación, a Comisión efectuará a proposta inicial de selección. Esta comisión será o órgano competente para a fixación da contía que se deberá aboar ou da exención aplicable en cada caso. - A mediados de maio fará pública a relación provisional coa puntuación obtida de admitidos e excluídos na escola e adxudicación de prazas de comedor e merenda. A resolución corresponderalle ao Alcalde de Ames. Esta relación será exposta nas oficinas da Escola Infantil Municipal e no taboleiro de anuncios do Concello de Ames. - Os solicitantes que o desexen poderán efectuar as reclamacións oportunas no prazo de 10 días hábiles contados dende a data de publicación da relación provisional. - Así que a Comisión estude todas as reclamacións presentadas, o Alcalde de Ames, aprobará a lista definitiva e lista de agarda coas puntuacións obtidas en cada caso. - As listas definitivas e a resolución, faranse públicas no taboleiro de anuncios do Concello e nas oficinas da Escola Infantil Municipal A Madalena como máximo o 31 de maio. - As solicitudes, que por circunstancias excepcionais debidamente xustificadas, non se presentasen dentro dos prazos fixados serán tramitadas e baremadas pola comisión para a súa inclusión na lista de agarda segundo a puntuación obtida. As vacantes que se vaian producindo ao longo do curso serán cubertas por rigorosa orde de puntuación entre os solicitantes en lista de agarda. A Comisión de Baremación reunirase trimestralmente para avaliar as solicitudes presentadas fóra de prazo a fin de incluílas na lista de agarda podendo haber modificacións en canto a posicións na mencionada lista. As solicitudes serán presentadas ata un día antes da reunión da comisión de baremación inclusive. - Sen prexuízo dos recursos que procedan, a matriculación farase do 1 ao 15 de xuño na Escola Infantil Municipal A Madalena en horario de 9:00 – 14:00 horas. - Se finalizado o período de matrícula, esta non fose formalizada ou entregada toda a documentación, decaerá o dereito á praza obtido e tampouco quedará en lista de agarda. Documentación para a matrícula: - Declaración da renda(para os que renovan praza), de non ser así, aplicaráselle o baremo máis alto. - Copia da última nómina( para os que renovan praza) - Certificado do Inem (para os que renovan praza) - Certificado médico do neno ou nena - Carné de vacinación actualizado ( se dispoñen del) - Fotocopia da tarxeta de Seguridade Social ou documento equivalente - Seis fotografías tamaño carné - Impreso de domiciliación bancaria - Impreso horario - Autorización para reportaxes fotográficos. - Autorización por escrito dos pais/nais ou representantes legais dos nenos e nenas para ser recollido no centro por outras persoas. - Informe para mestras e educadoras (cubrirano só os/as pais/nais dos/as nenos/as que se matriculen por primeira vez). - Autorización de teléfonos dos pais/nais dos nenos/as ao Concello de Ames para casos de emerxencia. - Certificado de empresa, conforme a persoa está en activo. * No mes de xuño, despois do proceso de matriculación, haberá unha reunión cos pais/ nais ou representantes legais dos nenos/as aceptados/as no centro por grupos para amosarlles as instalacións da Escola e explicarlles todo o que se considere de interese para eles. - As prazas que sen causa xustificada non se atopen cubertas aos 15 días de iniciado o curso escolar, consideraranse como vacantes -Durante o curso escolar poderá solicitarse o ingreso no centro, sempre que existan prazas libres. As vacantes que se vaian producindo ao longo do curso serán cubertas por rigorosa orde de puntuación, entre os solicitantes en lista de agarda. - No caso de haber algunha praza vacante esta será notificada( tanto por telefono como por escrito) aos nenos/as que lle corresponda dentro da lista de agarda. Tanto se é aceptada como se é rexeitada, os pais/nais terán un prazo de dez días para formalizar a matrícula ou firmar a súa renuncia á mesma. En caso contrario serán dados de baixa na lista de agarda. Os usuarios/as poderán asistir á escola un máximo de 11 meses dentro do curso escolar comprendido de setembro a agosto do ano seguinte. Estas poderán ser dun mes enteiro ou repartidas en quince e quince días. - As quendas das vacacións dos/as usuarios/as deberán ser notificadas, cubríndose os formularios que para tal fin existen na Escola e que se lle facilitarán na primeira semana do mes de marzo, tendo que entregalas antes do 20 de marzo, sen prexuízo de que os pais/nais queiran dispoñer das mesmas antes desta data. - As datas das vacacións dos/as usuarios/as non se poderán cambiar a partir do 15 de maio. A asistencia por primeira vez a un centro educativo é un feito moi significativo. Posibilita o contacto con outros nenos e nenas da súa idade e o acceso a diferentes actividades, feito que permite o seu desenvolvemento psicolóxico e social. Ao mesmo tempo, pode resultar algo delicado, porque se separa por vez primeira do seu ambiente habitual e das persoas coas que convivía sempre. Enfrontarse a un ambiente novo e estraño fai que sexa frecuente e moi normal que, sobre todo nos primeiros días, os nenos/as rexeiten as garderías. Por iso precisan dun período de adaptación. O presente regulamento recolle unha serie de medidas que deberán ser postas en coñecemento dos pais/nais/representantes legais por parte da dirección do centro, para facilitar todo o proceso de adaptación: - O mes de setembro será utilizado como período de adaptación para os/as nenos/as de novo ingreso. Os nenos/as que empecen na escola un mes distinto de setembro utilizarán o mesmo sistema de adaptación - Durante o período de adaptación iranse aumentando pouco a pouco os tempos de estancia na escola, organizándose da seguinte forma: -A primeira semana asistirán á escola media hora e a segunda semana asistirán unha hora, non podendo empregar o servizo de comedor nesta primeira quincena. - A partir da terceira semana, segundo como se vaia adaptando o/a neno/a, iranse establecendo os tempos de estancia na escola, podendo empregar xa o servizo de comedor. - Evitar todo tipo de manifestacións que poidan transmitir ao neno ou nena sensación de angustia ou inseguridade relacionadas coa súa asistencia á escola. - Procurar pola contra, transmitir expectativas positivas e interese especial por todo o relacionado co centro. - É recomendable que a asistencia sexa o máis regular posible. Que chegue a converterse nun hábito de vida do/a neno/a. - A incorporación progresiva posibilitará que na Escola Infantil se lle preste unha especial atención os primeiros días, mellorando a calidade da acollida e da adaptación /relación afectiva coas educadoras. A dirección do centro, porá en coñecemento da familia todas estas medidas e convidaraa a expoñer calquera tipo de dúbida ou aclaración en relación ao tema. - Consideraranse baixas na escola por algunha das causas seguintes: - Incumprimento da idade máxima regulamentaria de permanencia na Escola Infantil Municipal. - Por solicitude dos pais/nais ou representantes legais. - Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. - Por comprobación da falsidade dos datos achegados ou dos documentos. - Por incompatibilidade e inadaptación absoluta para permanecer no centro. - Por falta de asistencia continuada durante 15 días sen causa xustificada. - Por incumprimento reiterado das normas da Escola Infantil Municipal - As baixas serán resoltas polo Alcalde a proposta da Comisión de Baremación. - No caso de incumprimento de calquera destas normas, comunicarase por correo certificado, e, se no prazo de 10 días hábiles desde a recepción da comunicación non se ten contestación, a Comisión de Baremación procederá á baixa do/a neno/a no centro. Os nenos e nenas poderán realizar as saídas establecidas na programación do curso, previa autorización por escrito por parte dos pais, nais ou representantes legais. Obxectivos: - Explorar e observar o medio máis próximo. - Integrarse e coñecer manifestacións culturais do seu contorno - Fomentar a relación cos adultos e cos seus iguais, incentivando as relacións sociais Artigo 19.- Horario de visitas e recollida dos nenos/as - Os pais/nais ou representantes legais dos nenos/as poderán solicitar unha reunión coa dirección ou coas educadoras no horario establecido para tal fin, ou concertar outra hora sempre e cando non se dificulte a boa marcha do centro. * O neno será entregado no centro ao pai ou á nai indistintamente, ou á persoa autorizada expresamente por escrito e documentada. Terase en conta cuestións concretas reguladas por disposición xudicial. Será convocada pola Directora Pedagóxica do Centro no mes de maio, unha vez que remate o período de solicitude de praza e en calquera outra circunstancia que estea estipulada neste regulamento. Así mesmo, as solicitudes que, por circunstancias alleas, non se presentasen no prazo estipulado serán baremadas pola comisión en posteriores reunións que terán lugar nos meses de xullo, setembro, xaneiro e marzo, sempre que haxa solicitantes. Estas pasarán a formar parte da lista de agarda coa puntuación obtida, podendo producirse modificacións na mencionada lista. Estará composta por: - Presidente/a: Concelleiro/a de Educación ou concelleiro/a en quen delegue - Secretario/a do concello: ou funcionario/a en quen delegue - Vocais: o director/a pedagóxico/a do centro ou unha mestra en quen delegue, un representante do Consello Escolar Municipal ( de estar en funcionamento), un representante dos pais/nais dos menores. Competencias: - Velar polo cumprimento do proceso de ingreso - Velar pola aplicación do procedemento de admisión - Propor e decidir as altas e baixas que se produzan - Propor ao Alcalde as solicitudes de ingreso - Esta comisión establecerá, unha vez rematado o prazo de matrícula, as exencións ou reducións nas cuotas que os usuarios terán que aboar mensualmente. O representante dos pais/nais será elixido mediante convocatoria pública polos demais pais/ nais dos menores. Composta por: - Concelleira/o de Educación ou Concelleiro en quen delegue - Director/a pedagóxico/a ou unha mestra en quen delegue - Mestres/as, Educadores/as do centro - Persoal de servizos. Competencias: - Aprobar o Proxecto Educativo de Centro e a Programación Anual de Actividades - Facer o seguimento da programación do centro e do proceso educativo grupal e individual - Supervisar a Aplicación Curricular e a súa aplicación ao Proxecto Educativo de Centro. - Aplicación do presente Regulamento, así como revisión e actualización do mencionado documento. É o órgano colexiado que asumirá a coordinación xeral do centro, marcará as directrices e adoptará os acordos precedentes. A Directora Pedagóxica é a encargada de convocar as reunións a levar a cabo. A primeira reunión celebrarase ao comezo do curso e será convocada con unha semana de antelación e na convocatoria estará exposta a orde do día. Calquera membro do Consello poderá convocar unha reunión extraordinaria solicitándollo á Directora da Escola cunha semana de antelación. Composición: - Director/a pedagóxico/a ou unha mestra en quen delegue - 1 Representante do persoal educativo - 1 Representante do persoal de servizos - 1 Representante dos pais/nais dos menores - 1 Representante do Consello Escolar Municipal (se existe) - Concelleiro/a de Educación ou Concelleiro/a en quen delegue. Competencias: - Aprobar a memoria anual de actividades - Aprobar o Proxecto Educativo de Centro e a Programación Anual de Actividades, elaboradas pola Comisión Educativa - Proporlle á administración competente cantas medidas sexan precisas para mellorar o funcionamento do centro. - Supervisar que as directrices e a programación se axusten aos principios, criterios e obxectivos establecidos pola administración competente. Os/As representantes do persoal educativo e do persoal de servizos serán elixidos internamente dentro da súa categoría. O/A representante dos pais/nais dos menores será elixido mediante convocatoria pública. A Escola Infantil Municipal “ A Madalena” disporá da seguinte estrutura orgánica: a) Dirección b) Persoal de atención directa aos nenos/as c) Persoal de servizos Relación de persoal (Ver anexo I) É o representante do centro e o responsable do seu correcto funcionamento. Depende orgánica e funcionalmente do/a Concelleiro/a Eduardo Augusto Miravent Schneider do Concello de Ames, e as súas funcións mínimas serán as seguintes: - Elaborar a memoria anual do centro - Propoñer ou presentar o proxecto educativo que será elaborado pola directora mais o persoal de atención directa aos nenos/as. - Autorizar actuacións extraordinarias para o normal desenvolvemento do centro - Convocar e presidir reunións do persoal, así como executar e facer cumprir os acordos adoptados nas mesmas. - Prestar atención personalizada aos usuarios tanto a través do desempeño da función educativa como directiva. - Coordinar as relacións do persoal cos pais ( anuais, Nadal, saídas,.) - Comunicarlle ao Concello as incidencias relativas ás necesidades de mantemento do Centro, baixas do persoal, necesidades materiais, e calquera acontecemento,. - Exercer a garda dos menores ingresados no centro acorde co previsto na lexislación vixente. - Supervisar, coordinar e facer cumprir o correcto desenvolvemento das actividades programadas. - Cumprir e facer cumprir as leis, disposicións vixentes, etc. do Regulamento de Réxime Interior. - Participar activamente en todas as actividades complementaria e extra- escolares reflexadas no PEC e na programación anual, aprobadas polo Consello do Centro - Elaborar a programación da aula - Exercer a actividade educativa na súa aula - Atender as rutinas diarias de cada neno/a - Participar na elaboración do Proxecto Educativo do Centro - Participar na elaboración da programación anual e da memoria anual - Participar activamente en todas as actividades complementarias e extra- escolares reflexadas no PEC e na programación anual, aprobadas polo Consello do Centro - Substituirán á directora en caso de vacacións, asuntos propios ou enfermidade. - Desempeñar a función educativa na formación integral dos nenos/as dentro da súa aula - Coidar da orde, seguridade, entretemento, alimentación e aseo persoal dos nenos/as da súa aula - Axudar na realización das actividades programadas - Participar na elaboración do Proxecto Educativo. - Participar activamente en todas as actividades complementarias e extra- escolares reflexadas no PEC e na programación anual, aprobadas polo Consello do Centro - Encargadas da orde e limpeza das estancias encomendadas - Orde, distribución e mantemento dos materiais encomendados - Encargadas da lavandería - Encargadas de portería - Apoio en tarefas de pinche de cociña e substitución da cociñeira cando o servizo o requira - Tarefas de apoio administrativo básico que lle sexan requiridas pola dirección da escola. - Participar activamente en todas as actividades complementarias e extra- escolares reflexadas no PEC e na programación anual, aprobadas polo Consello do Centro - Outros que poidan xurdir do seu cargo - Encargada da preparación dos menús. Responsabilizarase do bo estado dos alimentos e da súa preparación - Encargada da limpeza da cociña e do comedor así como dos utensilios de cociña - Tarefas de apoio administrativo básico que lle sexan requiridas pola dirección da escola. - Participar activamente en todas as actividades complementaria e extra- escolares reflexadas no PEC e na programación anual, aprobadas polo Consello do Centro - Prestar tarefas de apoio administrativo, responsabilizándose daquelas xestións administrativas sinxelas que se lle encomenden. - Asumir a responsabilidade da clasificación e arquivo de documentos e expedientes. - Levar a cabo actividades administrativas elementais, con arranxo a instruccións recibidas ou normas existentes. - Redactar oficios simples. - Realizar tarefas de atención ó público en xeral - Transcribir documentos. - Colaborar na conformación e seguimento dos trámites administrativos dos expedientes. - Control e reposición do material de oficina do seu departamento - Calquera outra, correspondente á súa subescala, e propia do departamento no que se integra. - Recibir regularmente información da marcha e do funcionamento do centro, a través do director/a responsable. - Presentar propostas que contribúan a mellorar o funcionamento do centro e a atención prestada aos menores. - Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. - A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. - Cumprir e facer cumprir de acordo coas súas funcións o presente regulamento. - Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. - Gardar estrita confidencialidade sobre os datos persoais dos menores aos que teñan acceso en razón das súas funcións. - Cumprimento das tarefas e responsabilidades derivadas do seu posto de traballo. As substitucións que podan xurdir en calquera das categorías que hai dentro da escola infantil serán cubertas utilizando as listas de agarda que para tal fin existen no Concello de Ames, despois dos procesos selectivos realizados para a provisión de persoal das escolas infantís municipais, ou no seu caso do Servizo Galego de Colocación. - Acceso ao centro e a recibir información sen discriminación, por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. - A consideración no trato, debida á dignidade da persoa, tanto por parte do persoal do centro como dos demais usuarios e usuarias. - A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais ou representantes legais. - Á intimidade persoal en función das condicións estruturais do centro. - A unha asistencia individualizada acorde coas súas necesidades específicas. - A que se lle facilite o acceso a todas as necesidades persoais que sexan precisas para acadar o seu desenvolvemento integral. - A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. - A seren educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. - Os nenos/as deberán acudir á Escola Infantil Municipal en condicións correctas de saúde e hixiene - No caso de enfermidade ou accidente, logo das primeiras atencións, porase dita circunstancia en coñecemento dos pais ou representantes legais, se é o caso. En caso de que o/a neno/a a precise unha atención médica axeitada, serán os pais/nais os encargados de facer os desprazamentos necesarios ou no seu caso, os servizos de urxencia sanitaria, previa comunicación por parte da dirección. - A falta de asistencia, debido a enfermidade ou a outras circunstancias, deberana comunicar os pais, ou representantes legais á dirección do centro. - Cando por motivos de saúde o neno/nena non poda asistir a Escola un período superior a 15 días deberá notificalo con anterioridade e xustificalo mediante informe médico, en caso contrario, a Comisión de Baremación decidirá se procede a baixa do/a neno/a na escola - Naqueles casos nos que se deban administrar medicinas aos nenos/as, estas deberán ir acompañadas das receitas médicas actualizadas. Nelas constará o nome do neno/a, o nome do medicamento e como e cando debe administrarse. Xunto á receita deberá axuntarse a correspondente autorización por escrito dos pais/nais/representantes legais. Calquera medicamento será facilitado polos pais/nais/ representantes legais. - Os antitérmicos salvo por prescrición médica só se administrarán en caso de que o neno/a teña febre e con autorización dos pais / nais / titores - Todos os/as nenos/as que usen cueiros deberán traer un paquete deles e un bote de toalliñas. Este material repoñerase cando sexa preciso. - Os nenos/as terán sempre unha muda completa de reposto - Todos os nenos que anden deberán traer un mandilón - Se o neno/a ten piollos, quedará na casa ata que queden eliminados - O neno/a permanecerá na casa cando teña febre 38º rectal, 37,5º bucal, 37,2º axilar), diarrea, vómitos, ou enfermidade contaxiosa (rubéola, papeiras, sarampelo, lombrigas, piollos, etc.,.). De aparecerlle calquera destes síntomas na Escola será posto en coñecemento dos pais/nais/representantes legais para que recollan ó seu fillo/a da escola. Na escola existe o servizo de comedor, no que se respectan todo tipo de intolerancias, alerxias alimentarias, etc, e, en todo caso se algún neno/a precisa unha especial atención ao tipo de comida, os pais/nais/representantes legais deberán presentar o informe pediátrico correspondente. Para tal caso a dirección da Escola asumirá estes casos. Así mesmo calquera tipo de variación que se teña que realizar no menú (dieta adstrinxente,.) deberá solicitarse o día anterior ou ese mesmo día antes das 9:00 da mañá, presentando o informe médico que avale ese cambio, senón o neno/a terá que comer o menú correspondente para ese día. Dende esta escola, como se especifica neste regulamento de réxime interior, intentarase adaptar as propostas de menús a calquera tipo de necesidade alimenticia, sempre e cando, non precise que o persoal de atención aos nenos/as teña que subministrarlle dita alimentación por medio de algún tipo de sonda, ou outro mecanismo, xa que non contamos con persoal especializado. En tal caso dende á escola facilitaráselle aos pais/nais ou persoal autorizado a posibilidade de vir á escola a administrarlle o alimento. Salvo no caso do almorzo, non se permite traer alimentos á escola. - O tempo de permanencia na escola será de 8 horas agás casos excepcionais debidamente xustificados. - O menú de cada semana será exposto cun prazo dunha semana de antelación. Non se poderá traer comida ó centro agás para o almorzo e os biberóns dos bebés. - O xantar dos nenos/as de 1-2 é ás 12:30 horas, o dos nenos/as 2-3 é as 12:00 horas a primeira quenda e ás 13:00 horas a segunda quenda, aos bebés respectaránselle os ritmos individuais, non podendo ir a hora da comida mais alá das 14:00 horas. - As merendas de 1-2 son as 16:30 horas, e as de 2-3 son en dúas quendas a primeira ás 16:00 e a segunda ás 17:00, aos bebés respectaránselle os ritmos individuais, non podendo ir a hora da merenda mais alá das 18:00 horas; en calquera caso, hai que estar na escola ½ hora antes de cada quenda. Tanto nas comidas como nas merendas. Por favor respectade os horarios. - Os nenos/as que utilizan o servizo de comedor e non asistan á escola deberán comunicalo ou o día anterior ou ese mesmo día antes das 9 da mañá. Se permanecen ausentes durante un tempo deberán comunicar o seu retorno para que se conte con eles no comedor coa mesma antelación, un día antes ou antes das 9:00 da mañá. - Non se dan almorzos despois das 9:00 da mañá, e terán que traer da casa os alimentos que tomen para almorzar. - No caso de haber prazas, poderán usar o servizo de comedor eventualmente os nenos/as que así o precisen, pagando a cota establecida por días soltos. Terán que avisar o día antes. - Os nenos/as asistirán á escola con roupa cómoda e marcada co seu nome, para poder realizar as actividades e xogos libremente. Non traerán á escola petos, cintos, pinzas do pelo e tirantes. - Cando os/as nenos/as teñan algunha enfermidade que poda ser sospeitosa de contaxio por favor consultade co voso pediatra a conveniencia de asistir á Escola ou o posible contaxio. Non poderán asistir ó centro con febre, diarrea, vómitos ou enfermidades contaxiosas. Deberán presentar xustificante médico, conforme non presentan enfermidades contaxiosas. Non se administrarán medicamentos sen a autorización correspondente e fotocopia da receita médica. -Os nenos/as so serán entregados ao pai, nai, titor ou persoa autorizada por escrito polos responsables legais do neno/a. - Os teléfonos de contacto deberán estar actualizados en todo momento. - Os horarios estipulados na matrícula non se poden cambiar. Os posibles cambios solicitaranse por escrito á dirección do centro e estarán debidamente xustificados. - Os nenos/as levan a información diaria nas axendas que para tal fin posúen - As vacacións solicitaranse por escrito no formulario que se lle facilitará na escola ( 1 mes ou dúas quendas de 15 días) Non se poderán modificar despois do 15 de maio - Os pais nais ou representantes legais poderán solicitar unha reunión coa dirección ou co resto do persoal no horario establecido para tal fin, que estará exposto no taboleiro de anuncios. - As familias deberán traer á escola: - Un paquete de cueiros e un bote de toalliñas, se usan cueiros. Este material repoñerase cando sexa preciso. - Os nenos que tomen biberón (clase 0-1) deberán traer o biberón, o leite e os cereais que precisen. Os bebes tamén traerán un biberón para a auga. - Todos os nenos que durman na escola deberán traer unha manta para o inverno ou unha saba para o verán. E unha bolsa de tea co seu nome para gardar a manta. - Todos os nenos/as terán na escola unha mochila con muda completa incluídos zapatos e unha bolsa de plástico para gardar a roupa que manchen. - Os nenos que coman na escola deberán traer un cepillo de dentes. - Un chupete para quedar na escola ( se usa) - 2 babeiros grandes, se come ou merenda na escola. - Un mandilón cunha cinta na zona do pescozo para poder colgar nos colgadoiros. Horario: Respéctanse horarios das rutinas dos nen@s (sono, alimentación, e hixiene). Neste tramo os horarios son individuais para cada neno son as educadoras as que se adaptan ás necesidades dos nen@s. ACTIVIDADE: Estas tamén se realizan en función da idade dos nen@s (non é o mesmo un bebé de 4 meses que un de 1 ano) e do nivel de desenvolvemento dos mesmos ( non todos se sentan ou camiñan ó mesmo tempo). Todo o tempo que pasan na escola, independentemente de que se trate de satisfacer as súas necesidades, son tempos educativos. Hai algunhas actividades que poderiamos considerar como programadas que se adaptan ós horarios, rutinas, e idade dos bebés. Espazo físico: O traballo cos nen@s de 0-1 anos realizase sempre na mesma aula, excepto os días que fai bo tempo que poden saír ó patio. A lingua de uso habitual do centro é o galego. Isto non quita que se atenda de xeito individualizado a aqueles/as nenos/as, pais/nais que non teñan coñecemento abondo do galego. A escola Infantil Municipal “A Madalena” ten feito un Plan xeral de Normalización Lingüística que está a disposición dos usuarios no centro A Escola Infantil Municipal “ A Madalena”, deberá promover a igualdade como valor fundamental de convivencia entre os/as nenos/as. Será o cerne de todas as actividades que se desenvolvan no centro, e reflectirase non só nas actividades e material de traballo senón tamén no comportamento habitual dos mestres e educadores. Todas as actividades reflectiranse no Proxecto Educativo de Centro e tamén nos Deseños Curriculares. A dirección da Escola prestará atención especial ao fomento e respecto da interculturalidade, como instrumento de superación da desigualdades, prexuízos e racismo. A Escola Infantil Municipal “ A Madalena” promoverá a integración de nenos/as con necesidades educativas especiais, fomentando deste xeito, a igualdade e o respecto como valores esenciais da convivencia. A escola infantil ríxese para a súa labor educativa a través de: - Proxecto Educativo do centro - Programación Anual - Programación mensuais. Todas elas son aprobadas pola Comisión Educativa e o Consello de Centro, e ademais están a disposición dos pais/nais no taboleiro da escola. Algunha das actividades realizadas na escola son as seguintes: -Saídas didácticas -Festivais: Nadal, Entroido, Fin de Curso -Celebracións: Día da Paz, Día do Medio Ambiente, Día do Libro, etc. - Ao sixilo profesional sobre os datos do seu historial sanitario e socio familiar. - A deixar de utilizar os servizos ou abandonar o centro por vontade propia. - A asociárense co obxecto de favorecer a súa participación na programación e no desenvolvemento de actividades do centro. Para o desempeño destes fins a dirección do centro prestará á asociación de pais e nais un local para as súas reunións sempre e cando non se perturbe o normal funcionamento das actividades. Para isto abondará cunha comunicación da convocatoria da reunión á directora do centro, con 48 horas de antelación. - A seren informados de xeito comprensible das medidas adoptadas respecto da educación dos seus fillos/as. - A participación nas actividades educativas {como festas escolares,(magostos, Nadal, Entroido,.)}, ou colaboración para preparar actividades dos nenos e nenas. - Cumprir as normas que estableza o centro para o seu bo funcionamento recollidas no presente regulamento. - Manter e observar unha conducta inspirada no mutuo respecto, tolerancia e colaboración, encamiñada a facilitar unha mellor convivencia. - Participar na vida do centro, de acordo co que se dispoña neste regulamento. - A dirección da Escola Infantil Municipal A Madalena, fomentará a colaboración dos/as pais/nais co centro e as relacións co persoal deste. - Os pais/nais/representantes legais poderán solicitar reunión coa titora do seu fillo/filla ou coa dirección de conformidade co horario establecido para tal fin. - En todo caso a dirección informará ao principio do curso dos horarios de atención aos pais, nais ou representantes legais dos nenos/as. Estes permanecerán expostos durante todo o curso escolar no taboleiro da escola. - Porase a disposición do usuario un libro de reclamacións. O contido das mesmas será exposto de xeito periódico ao Consello de Centro, agás naqueles casos nos que se requira unha contestación inmediata. A información xeral da escola estará a disposición dos pais/nais nos taboleiros da mesma. Aquela outra información que o centro considere oportuna será notificada de forma individualizada. A notificación das incidencias diarias de cada neno/a dentro da aula, serán reflectidas nas axendas que para tal fin posúen os alumnos/as. - A prestación do servizo da Escola Infantil Municipal “A Madalena” de Ames, financiarase cos recursos xerais do Concello, coas achegas da Xunta de Galicia e coas tarifas que aboarán os usuarios. - As tarifas son as establecidas e aprobadas polo Pleno do Concello de Ames na correspondente ordenanza reguladora. - O pagamento das tarifas será mensual e deberán ser aboadas nos primeiros 10 días de cada mes. -Todos os usuarios aboarán a contía de once mensualidades por curso. Non se aboará a tarifa correspondente ao mes de vacacións anual do neno. Se por calquera motivo o centro permanecese pechado durante un número superior a quince días consecutivos non se aboará a tarifa correspondente a este período. - A non asistencia do usuario durante un período determinado non supón redución ningunha nin exención da tarifa mentres non se formalice a baixa correspondente. - Revisión da tarifa: durante o curso poderase proceder á revisión da tarifa fixada inicialmente, sempre que se produzan e xustifiquen variacións nas circunstancias económicas ou familiares. Neste sentido o beneficiario queda obrigado a comunicar calquera variación que se produza ao respecto. Disposición derradeira Este regulamento entrará en vigor así que se publique no Boletín Oficial de Provincia e unha vez transcorrido o prazo ao que se refire o artigo 70.2 en relación co artigo 65.2 da Lei 7/1985 do 2 de abril reguladora das bases de réxime local, modificada pola lei 11/1999 de 21 de abril e comezará a aplicarse a partir do día seguinte. Permanecerá en vigor ata que se acorde a súa modificación ou derogación expresa polo Pleno da Corporación. - Director/a Pedagóxico/a. - 3 Mestres/as. - 12 Educadores/as. - 4 empregados de servizos xerais. - 1 Auxiliar de cociña/o - 1 Auxiliar administrativo No caso de que existan prazas vacantes, a escola poderá ofertar, durante os meses de xullo e agosto, un servizo de “ESCOLA INFANTIL DE VERÁN”, sempre respectando as ratios de educador por alumno. O período de matrícula será do 15 ao 30 de xuño, por rigorosa orde de chegada das solicitudes. A documentación a entregar será a seguinte: - Fotocopia compulsada Libro de familia - Solicitude nas oficinas da escola do certificado de empadroamento e convivencia que será expedido e incorporado ao expediente polo Concello de Ames - Fotocopia libro de vacinas actualizado - Certificado médico - DNI dos pais - Establecerase unha cota única de 110 euros/mes 1º.- Situación socio- familiar 1.1.- Por cada membro da unidade familiar: 2 ptos.1.2.- Por cada persoa que, non formando parte da unidade familiar, estea a cargo desta: 1 ptos.1.3.- No caso de que a/o neno/a para o que se solicita praza nacese nun parto múltiple: 1 ptos.1.4.- Por cada membro da unidade familiar, afectado por minusvalidez física, psíquica ou sensorial, enfermidade que requira internamento periódico, alcoholismo ou drogodependencia: 2 ptos.1.5.- Pola condición de familia monoparental: 3 ptos.1.6.- Por ausencia do fogar familiar de ambos os dous membros parenterais: 6 ptos.1.7.- Por irmán/á - áns/ás con praza renovada no centro: 3 ptos.1.8.- Pola condición de familia numerosa: 3 ptos.1.9.- Calquera circunstancia familiar grave debidamente acreditada: 3 ptos.2º Situación laboral e familiar 2.1.- Situación laboral de ocupación: - Pai: 3 ptos. - Nai: 3 ptos.2.2.- Situación laboral de desemprego: - Pai: 2 ptos. - Nai: 2 ptos. * No caso de familias monoparentais, adxudicaráselles a puntuación do epígrafe correspondente multiplicada por dous.3º.- Situación económica RPC mensual da unidade familiar, referida ao indicador público de renda de efectos múltiples (IPREM) vixente: - Inferior ao 25% do IPREM: + 4 ptos. - Entre 25% e o 50% do IPREM: + 3 ptos. - Entre 50% e o 75% do IPREM: + 2 ptos. - Entre 75% e o 100% do IPREM: + 1 ptos. - Entre 100% e o 125% do IPREM- 1 ptos. - Entre 125% e o 150% do IPREM: -2 ptos - Entre 150% e o 200% do IPREM: -3 ptos - Igual ou superior ao 200% do IPREM: - 4 ptos. * En caso de obter igual puntuación, daráselle prioridade á renda per cápita máis baixa. Ames, 6 de xullo de 2010 O alcalde Carlos A. Fernández Castro